લખનઉ : ગુજરાત અને બિહાર પછી હવે ઉત્તર પ્રદેશના વિપક્ષમાં હવે ભૂકંપ આવ્યો છે. તો બીજી તરફ ભાજપના રાષ્ટ્રીય અધ્યક્ષ અમિત શાહ ઉત્તર પ્રદેશના લખનઉના ત્રણ દિવસની મુલાકાતે ગયા છે. અમિત શાહની મુલાકાત અગાઉ જ સમાજવાદી પાર્ટીના બે અને બસપાના એક એમએલસીએ પોતાના પદ પરથી રાજીનામું આપ્યું છે. જેમાં ખાસ વાત એ છે કે મુસ્લિમ શિયા સમુદાયના નેતા બુક્કલ નવાબનો સમાવેશ થાય છે. સૂત્રોને મળતી જાણકારી મુજબ આ નેતાઓ ભાજપમાં જોડાય તેવી શક્યતા છે.